als_Latn dik_Latn tur_Latn
Serbët të befasuar që House ka firmosur me Pejën
21.08.2013 | 10:34
Mediumet
serbe i kanë kushtuar rëndësi transferimit të basketbollistit amerikan Frederic
House te skuadra e Pejës. Peja të dielën mbrëma konfirmoi lajmin se ka firmosur
kontratë njëvjeçare me amerikanin 35-vjeçar. House të martën i është bashkuar
ekipit të Pejës në fazën përgatitore që aktualisht po e kryen në Rozhajë.
"Pothuajse një lajm i pabesueshëm vjen nga Kosova. Në të vërtetë skuadra e
basketbollit Peja ka angazhuar ish-lojtarin e Partizanit, Frederic House",
shkruan të martën sajti serb "kosarka24.com". Në të vërtetë, House
prej vitit 2002 deri në vitin 2004 ka luajtur për Partizanin e Beogradit dhe ka
qenë idhull i tifozëve të ekipit serb. Ai ka bërë karrierë të suksesshme në
Evropë, duke luajtur edhe në Euroligë.
Peja në edicionin e ri do të luajë edhe në Ligën Ballkanike, së bashku me Sigal
Prishtinën. Për shkak të pjesëmarrjes së ekipeve kosovare nga kjo ligë kanë
hequr dorë skuadrat serbe. /koha/
als_Latn unk nno_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn